Keskkonnaamet                                                                  
info@keskkonnaamet.ee 						29.02.2024 nr 7-1/834
								
Päästeamet
pohja@rescue.ee

Detailplaneeringu kooskõlastamine

Kuusalu Vallavalituse 27.08.2020.a. korraldusega nr 519 on algatatud Andineeme küla Vainu ja Taneli kinnistute detailplaneering. Detailplaneeringu eesmärgiks on kinnistute omavahelise piiri muutmine ning moodustuvatele kruntidele hoonestusalade ja ehitusõiguse määramine koos elamumaa sihtotstarbe ja osalise ärimaa võimalusega. Vaino kinnistu on hoonestatud kahe põhihoone (elamu ning majutushoone) ning abihoonetega. Osade abihoonete ehitus on toimunud ilma seadusliku aluseta ning detailplaneering annab tingimused nende seadustamiseks. Kinnistuga on seotud ka kaks muuli ning paadisild. Alal kehtib Vaino II kinnistu detailplaneering. Taneli kinnistul asub olemasolev elamu. Juurdepääs kinnistutele on tagatud avaliku kasutusega Loo-Andineeme teelt.

29.06.2021 kirjaga nr 7.2-3.1/4564-2 on detailplaneering Päästeameti poolt kooskõlastatud.
07.10.2021 kirjaga nr 6-2/21/12417-12 on detailplaneering Keskkonnaameti poolt kooskõlastatud.

Kuusalu Vallavalitsuse 14.10.2021 korraldusega nr 655 vastu võetud detailplaneeringu avalik väljapanek toimus 03.11-24.11.2021. Avaliku väljapaneku jooksul laekus viis kirja vastuväidete ja ettepanekutega planeeritava osas. Avaliku väljapaneku tulemuste avaliku arutelu tulemusel ei loobunud ettepanekuid esitanud isikud oma vastuväidetest ning 08.03.2022.a kirjaga nr 7-1/1197 edastas Kuusalu Vallavalitsus Andineeme küla Vainu ja Taneli kinnistute detailplaneeringu Rahandusministeeriumile PlanS § 138 alusel heakskiidu saamiseks. 

20.12.2022. a edastas Rahandusministeerium kirjaga nr 15-3/2341-13 omapoolsed seisukohad Andineeme küla Vainu ja Taneli kinnistute detailplaneeringu avalikul väljapanekul arvestamata jäänud kirjalike arvamuste osas ning teatas Kuusalu Vallavalitsusele, et ei pea võimalikuks detailplaneeringule taotletud heakskiitu anda.

Detailplaneeringu lahendust on seejärel korrigeeritud tuginedes nii Rahandusministeeriumi järelevalvemenetluse raames laekunud tagasisidele kui ka kohaliku omavalitsuse tähelepanekutele. Tulenevalt geopoliitilise olukorra märkimisväärsele halvenemisele võrreldes detailplaneeringu algatamise ajaga on detailplaneeringu korrigeeritud lahendusele lisatud mh Taneli kinnistule kavandatud hoonestuse koosseisus maa-aluse korruse rajamise võimalus, mis täidaks mh tsiviilkaitselist eesmärki toimides kriisisituatsioonis, sealhulgas erakorraliste ilmastikutingimuste esinemisel, vajadusel piirkondliku varjumiskohana.

Tulenevalt eelpool toodust esitame korrigeeritud Andineeme küla Vainu ja Taneli kinnistute detailplaneeringu uuesti kooskõlastamiseks.

Detailplaneeringu korrigeeritud materjalid on kättesaadavad veebilingilt:  2020_0073_Andineeme_Taneli ja Vainu DP. 

Lugupidamisega

(allkirjastatud digitaalselt)

Terje Kraanvelt
vallavanem

		

Kadi Raudla
6066379